《宿陈山时陪胡伯雍明府祭神龙》
明代·林光

碑残寺古不知年，懒向山僧话夙缘。杯酒未忘心里景，春风来放画中船。

神龙巧送深更雨，天籁如闻绝壑泉。丰乐预占明府赐，天津何敢乱啼鹃。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。